L 139/6 Den Europæiske Unions Tidende 25.5.2013 KOMMISSIONENS GENNEMFØRELSESFORORDNING (EU) Nr. 482/2013 af 24. maj 2013 om ændring af forordning (EU) nr. 206/2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirk- ning, distribution og indførsel af animalske produkter til konsum (]), særlig artikel 8, indledningen, artikel 8, stk. 1, 1. afsnit, og artikel 8, stk. 4, og, ud fra følgende betragtninger: Ved Kommissionens forordning (EU) nr. 206/2010 (?) fastsættes der krav vedrørende udstedelse af veterinærcer- tifikater for indførsel til Unionen af visse sendinger af levende dyr eller fersk kød. Der fastlægges også lister over tredjelande, tredjelandsområder eller dele heraf, hvorfra det er tilladt at indføre disse sendinger til Unio- nen. I henhold til forordning (EU) nr. 206/2010 må sendinger af fersk kød til konsum kun importeres til Unionen, hvis de kommer fra et tredjeland, et tredjelandsområde eller dele heraf, der er opført i del 1 i bilag II til nævnte forordning, og for hvilke(t) der i samme del er angivet et standardveterinærcertifikat, som skal anvendes for den pågældende sending. Fire dele af Botswana er opført i del 1 i bilag II til forordning (EU) nr. 206/2010 som regioner, hvorfra import af visse typer fersk kød til Unionen er tilladt. De pågældende regioner omfatter adskillige veterinære sygdomsbekæmpelseszoner. Kommissionen foretog i marts 2013 en kontrol i Bots- wana for at evaluere det eksisterende dyresundhedsmæs- sige kontrolsystem, navnlig hvad angår kontrol med mund- og klovesyge. Det blev ved kontrollen konstateret, () EFT L 18 af 23.1.2003, s. 11. (?) EUT L 73 af 20.3.2010, s. 1. (10) at der foreligger en ikke ubetydelig risiko for indslæbning af mund- og klovesygevirus i de veterinære sygdoms- bekæmpelseszoner 6 og 4a i det pågældende tredjeland. Overvågningen identificerede tilstedeværelsen af mund- og klovesygevirus i geder og vildtlevende vildt i det inten- sive overvågningsområde i den veterinære sygdoms- bekæmpelseszone 6. Denne zone med intensiv overvåg- ning er ikke godkendt til eksport af fersk kød til Unio- nen. Det forhold, at dette område ligger tæt på den godkendte del af den veterinære sygdomsbekæmpelses- zone 6, hvorfra eksport er tilladt, udgør en risiko. Den veterinære sygdomsbekæmpelseszone 4a grænser op til andre dele af Botswana, hvorfra import af fersk kød til Unionen ikke er tilladt. Der blev ved Kommissionens kontrol konstateret mangler hvad angår dyresundheds- overvågning i den veterinære sygdomsbekæmpelseszone 4a. Desuden er der er påpeget en række mangler hvad angår afgrænsningen af det område fra de områder, hvorfra import af fersk kød til Unionen ikke er tilladt. Disse mangler udgør en ikke ubetydelig risiko med hensyn til mund- og klovesyge. Det blev ved Kommissionens kontrol også konstateret, at systemet til verifikation af den offentlige kontrols effek- tivitet er velorganiseret i resten af Botswana, og at der er sket forbedringer i forhold til situationen ved den fore- gående kontrol i 2011. På grund af risikoen for indslæbning af mund- og klove- syge via import af fersk kød fra arter, der er modtagelige for sygdommen, fra de veterinære sygdomsbekæmpelses- zoner 6 og 4a i Botswana til Unionen, bør tilladelsen til at eksportere sådant fersk kød fra disse veterinære sygdomsbekæmpelseszoner  til  Unionen  imidlertid suspenderes. Forordning (EU) nr. 206/2010 bør derfor ændres i over- ensstemmelse hermed. Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed —